Deg tmacahut n Uqefḍan ur igezzem lemqes, ur xiyaḍent tsegnatin yella-d uglam n tfekka n Mḥend Aɛudiw, d yiwen n yilemẓi ɣezzifen aṭas, ur tezmireḍ ad tt-qeḍɛeṭ s tmuɣli, teɣzi-ines ur telli ara d taɣezzi n menwala maca d tin yeffɣen i tilawt, yesɛan tafekka hrawen, deg-s azal sin yergazen, yezmer ad yerfed taddart akken tella, tafekka-s tesɛa temɣar iɛeddan tilisa, d tin yessuhamen, yerna yeǧhed aṭas, yeɣleb akk iɣersiwen-nni iwumi ur yezmir yiwen meblama yesseɛya iman-is, lǧahed-agi d amakun imi Mḥend Aɛudiw yuɣal d ilemẓi gar wass d yiḍ, ass amezwaru yečča tarebɛet, wis sin yečča taqrist, yennarna yif merra tizya-s am netta am uɛawdiw-is, acku tallalit-nsen d tin yessuhamen, lulen-d deg yiwen wass, Mḥend yesɛa lǧahednuɛawdiw-is.